"Раԥхьатәи ԥышәоуп, шьаҿоуп- аҳәаанырцәынтәи арежиссиор иааԥхьарала ақәыргыламҭа аус анадаҳуло. Уажәаԥхьа иҳамаз амчқәа рыла аус ҳуан. Имариамыз аматериалгьы алаҳхит, Шекспир иҩымҭа "Амбжьах лыбжьара" (Укрощение строптивой- аред.), уи ус унадыххылан иҟауҵо акакәӡам. Ари ақәыргыламҭа бзиахап ҳәа сгәы иаанагоит. Хымԥада, иуадаҩын афинансқәа рганахьала, аџьабаа рацәа адаабалеит, ахәаԥшцәа иргәаԥхап ҳәа ҳгәыӷуеит", - ҳәа азгәеиҭеит Еныкь.
Ажьырныҳәа 29, 30, жәабран 4 рзы адраматә театр асценаҿы Аԥсуа Ҳәынҭқарратә аҿар ртеатр ахәаԥшцәа ирыднагалоит апремиера Уилиам Шекспир иҩымҭала "Амбжьах лыбжьара".
Инеиҵыху аицәажәара шәазыӡырҩыр шәылшоит арадио Sputnik Аԥсны аефир аҿы.